**TUL105 -juhlagaala ja seurapäivät Helsingissä**

****

Juhlavuotemme huipentuu marraskuussa perjantaina 29.11. Helsingin Olympiastadionin auditoriossa järjestettävään Juhlagaalaan. Gaalanäytöksen aluksi kuullaan liikunnan ja urheilun yhdenvertaisuusteemoista sekä tasa-arvoisen urheilun historiasta paneelikeskustelun muodossa.

Lipunmyynti gaalaan on avattu! Liput Early Bird -hintaan 25 € /lippu 15.9.2024 saakka. Paikkoja gaalaan on rajoitettu määrä.

Osta liput osoitteesta: <https://www.lyyti.fi/reg/tul105juhlagaala> Gaalan jälkeen viikonloppu jatkuu Seurapäivien merkeissä. Tutustu lisää seurapäiviin ja osta liput osoitteesta: https://tul.fi/tapahtumat/seuroille/seurapaivat/

Puhujina Tavoitteena Tulevaisuus -seminaarissa nähdään entinen nyrkkeilijä ja vaikuttaja Elina Gustafsson, puhuja ja mediapersoona Sointu Borg sekä potkunyrkkeilyn maailmanmestari ja TUL:n vuoden 2023 urheilija Akseli Saurama. Virallisen seminaariohjelman lisäksi osallistujat pääsevät nauttimaan kevyemmästä ohjelmasta perinteisen Hetki viihteelle -osion sekä laadukkaan plaseeratun illallisen muodossa.